Source: http://www.frbaschet.ro/stiri/2015-04-16/tricolorii-isi-testeaza-potentialul-la-turneul-international-u16-de-la-cheile-gradistei
Timestamp: 2018-10-20 23:41:49+00:00

Document:
Federatia Romana de Baschet - Stiri - Tricolorii isi testeaza potentialul la turneul international U16 de la Cheile Gradistei
Tricolorii isi testeaza potentialul la turneul international U16 de la Cheile Gradistei
Sala de sport din cadrul complexului sportiv Cheile Gradistei – Fundata gazduieste in aceste zile un puternic turneu international de juniori, reprezentativa masculina U16 a Romaniei testandu-si fortele cu nationalele Turciei, Georgiei si Bulgariei. Tricolorii pregatiti de antrenorul Eugen Ilie au obtinut in prima zi o victorie in fata Bulgariei, cu 64-61, aseara au cedat la mare lupta in fata Turciei, cu 71-72, iar in aceasta seara au cedat in fata Georgiei, cu scorul de 50-58. Vineri si sambata dupa-amiaza sunt programate meciurile pentru stabilirea clasamentului final.
Reprezentativa masculina U16 a Romaniei isi continua campania de pregatire pentru o participare cat mai buna la Campionatul European, Divizia B, intreceri care se vor desfasura la Sofia, in perioada 6-16 august, si a urcat in aceste zile in varf de munte pentru a-si testa potentialul in cadrul unui puternic turneu international, la care participa si nationalele Turciei, Bulgariei si Georgiei. Dornici sa observe potentialul tricolor in conditii de concurs, antrenorul Eugen Ilie si asistentii Alexandru Olteanu si Radu Rugiubei au apelat pentru meciurile din acest turneu international, gazduit de Sala de sport din cadrul elegantului complex sportiv Cheile Gradistei – Fundata, la “serviciile” urmatorilor sportivi:
Petrescu Edward – 4Sports Bucuresti
Tohatan Lucas – BC Olimpic Baia Mare
Nasturescu Antonio - CSA Steaua CSM Eximbank
Coconea Alexandru - CSA Steaua CSM Eximbank
Diculescu Dragos - CSA Steaua CSM Eximbank
Neagu Andrei – CSA Steaua CSM Eximbank
Fometescu Tudor – 4Sports Bucuresti
Ionita Daniel – CSA Steaua CSM Eximbank
Stoica Dan – BC Olimpic Baia Mare
Oprean Andrei – BC Athletic Constanta
Bagairea Sabin – CSA Steaua CSM Eximbank
Birloveanu Stefan – 4Sports Bucuresti
* Din motive medicale, Zaharia Teodor si Vida David au fost nevoiti sa plece acasa.
Marti dupa-amiaza, in prima zi a turneului international, Turcia a dispus de Georgia, cu scorul de 57-46, in vreme ce Romania a trecut de Bulgaria, cu scorul de 64-61, cei mai buni marcatori din nationala noastra juvenila fiind Stefan Barloveanu (12 p, 10 rec), Edward Petrescu (10 p, 2 rec, 2 pase), Lucas Tohatan (9 p, 1x3, 2 rec, 2 pase) si Daniel Ionita (8 p, 4 rec, 1 int). Miercuri dup-amiaza, in cadrul rundei a doua, Georgia a trecut la pas de Bulgaria, cu scorul de 64-41, iar Romania a cedat la mare lupta in fata Turciei, cu scorul de 71-72, cei mai buni marcatori din lotul tricolor fiind Daniel Ionita (18 p, 1x3, 11 rec, 2 pase), Lucas Tohatan (13 p, 1x3, 6 rec, 4 pase, 1 int), Antonio Nasturescu (12 p, 2x3, 4 rec, 5 pase, 1 int) si Dragos Diculescu (12 p, 1x3, 4 rec, 1 int).
Mai jos va prezentam programul urmatoarelor meciuri:
Ora 16:00 Turcia – Bulgaria 51-52
Ora 18:00 Georgia – Romania 58-50
In urma rezultatelor inregistrate in primele trei zile, clasamentul inaintea fazei eliminatorii este urmatorul:
1. Turcia - 5 puncte
2. Georgia - 5 puncte
3. Romania - 4 puncte
4. Bulgaria - 4 puncte
17.04.2015 (semifinale)
Ora 16:00 Turcia (locul 1) – Bulgaria (locul 4)
Ora 18:00 Georgia (locul 2) – Romania (locul 3)
Ora 16:00 Finala mica
Ora 18:00 Finala mare

References: CSM 
 CSM 
 CSM 
 CSM 
 CSM 
 CSM